《谒姜相祠坟》
宋代·邓柞

布衣崛起秉洪钧，料事当年若有神。三尺孤坟封马鬣，一时直道犯龙鳞。

从容未见回天力，流落空闻弃海滨。赖有高人秦处士，不妨筑室作居邻。

作者简介：邓柞，字成材（《栟榈集》卷二○），沙县（今属福建）人。高宗建炎二年（一一二八）进士，授建昌军签判。金人破洪州，弃官归。李纲宣抚湖广，辟为属，通判静江。绍兴二十八年（一一五八）由通判吉州擢广南西路转运判官（《建炎以来系年要录》卷一七九），历知泉州、隆兴府。有《焦桐集》，已佚。事见明嘉靖《延平府志》卷二。今录诗八首。